**Tájékoztató az iskolai étkeztetésről**

**2024/2025. TANÉV**

****

**Tisztelt Szülő/Gondviselő!**

Tájékoztatjuk, hogy a 2024/2025. tanévben az általános és középiskolások részére **az intézményi étkezést** a Közintézményeket Működtető Központ **az iskolai tanítási napokon biztosítja.**

1. **Étkezés megrendelése, igénybejelentés:**

Gyermeke közétkeztetésben történő részvételét, a *„Nyilatkozat az étkezés igénybevételéhez”* **nyomtatvány kitöltésével tudja igényelni.**

* **Ált. Iskola** 1.-8. évfolyam **-** NY-1.
* **Középiskola** 9. évfolyamtól **-** NY-2
* **Kollégium** (Általános Iskolai) **-** NY-3.
* **Kollégium** (Középiskolai) **-** NY-4.
* **Kollégium** (Sport) **-** NY-5.

**Az igénybejelentőt a tanuló szülője/gondviselője tölti ki, írja alá.**

Egy adott étkezési hónapon belül Tízórai, Ebéd, Uzsonna, kollégium estén Reggeli és Vacsora is rendelhető. Diétás étkezésre is van lehetőség, a megfelelő igazolások bemutatásával.

Étkezési naponként nem lehet változtatni a rendelést, továbbá az ingyenes vagy kedvezményes intézményi gyermekétkeztetés esetén legalább a déli meleg főétkezés (ebéd) megrendelése kötelező.

**Kollégiumban étkező tanulók az ebédet CSAK EGY HELYEN - vagy a kollégiumban, vagy az oktatási intézményükben - rendeljék meg!**

**Az igénybejelentés egész tanévre szól, és minden tanévben újra kell igényelni.**

Igénylőlapot csak akkor kell kitölteni, ha igénylik az étkezést!

**Diétás étkezés megrendelése**

**Diétás étkezési igényt a „Nyilatkozat az étkezés igénybevételéhez”nyomtatványon kell megjelölni!**

**A diétás étkezés igénybevételéhez szükséges iratok – az igénybejelentő nyomtatvány mellett:**

1. **Szolgáltatói adatkezelési nyilatkozat a diéta megnevezésével**
2. **Szakorvos által kiállított AMBULÁNS LAP**
3. **Szakorvosi igazolás tartósan beteg, vagy súlyosan fogyatékos gyermekről** nyomtatvány másolata – ha van - (amennyiben ezen a nyomtatványon nincs feltüntetve **a diéta típusának pontos** **meghatározása**, a szülőnek szükséges kérni egy olyan igazolást is a szakorvostól, melyen egyértelműen fel vannak tüntetve az érzékenységet kiváltó anyagok).

**A szolgáltató csak így tudja biztosítani a diétás étkezést.**

1. **Étkezési kedvezmények igénybevétele**

**Amennyiben a tanuló jogosult valamilyen étkezési kedvezményre, akkor azt a „TÁMOGATÁS igénybejelentő” (NY-6*)* nyomtatvány kitöltésével mindenképpen szükséges jelezni!**

A kedvezmény jogcímétől függően a megfelelő igazolás minden oldalát be kell nyújtani.

**A kérelmező gyermekenként külön nyilatkozatot nyújt be,** akkor is, ha ugyanazon intézménybe járó több gyermeke után azonos jogcímen igényli az ingyenes vagy kedvezményes gyermekétkeztetést.

**Az ellátást igénylő (szülő, más törvényes képviselő) felelőssége időben benyújtani a térítési díjkedvezményre jogosító dokumentumokat, nyilatkozatokat, ennek hiányában a kedvezmény nélküli árat kell az étkezésért fizetni!**

|  |  |  |  |
| --- | --- | --- | --- |
| **Kedvezmény típusa** | **Általános iskola****(1-8. évfolyam)** | **Technikum Gimnázium Szakképző** | **Benyújtandó iratok** |
| **Rendszeres gyermekvédelmi** kedvezményben részesülő | **100%** térítési díjkedvezmény / ingyenes | **50 %** térítési díjkedvezmény | (hatósági döntés, jegyző állítja ki) Megállapításáról szóló **érvényes határozat** másolatát (minden oldalt) csatolni szükséges! |
| **Tartósan beteg** vagy fogyatékos gyermek  | **50 %** térítési díjkedvezmény | **50 %** térítési díjkedvezmény | Magyar Államkincstár (MÁK) által rendszeresített, jogosultságot igazoló, **érvényességi időszakot tartalmazó** dokumentum (magasabb összegű családi pótlék megállapításáról szóló **Határozat**, (minden oldalt) csatolni szükséges! (ha nincs, akkor Szakorvosi igazolás)  |
| Tartósan beteg – Sajátos Nevelési Igényű (**SNI**) | **50 %** térítési díjkedvezmény | **50 %** térítési díjkedvezmény | a Szakértői és Rehabilitációs Bizottság Szakértői véleménye másolatának benyújtása (minden oldalt) csatolni szükséges! **Csak a Sajátos nevelési igényű tanulónál érvényesíthető!** |
| **Három vagy több gyermeket** **nevelnek** a családban | **50 %** térítési díjkedvezmény | **50 %** térítési díjkedvezmény | **A KÖZIM kedvezményre jogosító nyilatkozatának kitöltése is szükséges!** / NY-7 |
| **Nevelésbe vett** gyermek | **100%** térítési díjkedvezmény / ingyenes | **100%** térítési díjkedvezmény / ingyenes | **A KÖZIM nevelésbe vételi nyomtatványának kitöltése és leigazolása is szükséges!** /328/2011. Korm.rend. 9.melléklet/ NY-8 |
| **Utógondozói ellátásban részesülő** gyermek (18.éves kor után) | **-** | **100%** térítési díjkedvezmény / ingyenes | **A KÖZIM utógondozói nyomtatványának kitöltése és leigazolása is szükséges!** /328/2011. Korm.rend. 9.melléklet/ NY-8 |

1. **Adatmódosítás, étkezés lemondása**

**A tanítási év ideje alatt minden változást írásban kell bejelenteni** beérkezési határideje a tárgyhónapot megelőző hónap 20-a.

**Módosító nyomtatványok:**

* Adatváltozás és étkezési szokás módosításának bejelentése:

**„Étkezési-SZOKÁS- és ADATVÁLTOZÁS bejelentő” nyomtatvány (NY-9)**

* Végleges lemondó nyilatkozat:

**„Nyilatkozat-Étkezés LEMONDÁSÁRÓL” nyomtatvány (NY-10)**

**Az étkezés típusa év közben kizárólag minden hónap 1-től változtatható meg.** (Kivéve új diéta vagy diéta megszüntetése esetén.)

**Végleges lemondás**, **jogviszony megszűnés, kiiratkozás esetén**: elszámoló egyenleg kérhető a KÖZIM elérhetőségein. A kiskorú gyermek önállóan nem mondhatja le étkezését. Minden esetben szülő, **gondviselő írásos lemondó nyilatkozata szükséges!**

**Lemondás esetén a tartozást egyösszegben be kell fizetni!**

1. **Étkezési térítési díj fizetésének módjai**

Az étkezési térítési díj fizetési módját is az igénylés időpontjában kell jelezni a KÖZIM felé a „Nyilatkozat az étkezés igénybevételéhez” nyomtatványon az erre a célra kijelölt pontban:

* **Banki átutalással** az **50453104 – 10025334** számú bankszámla számra.

Az utalás beazonosítása érdekében a számla utalásakor minden esetben a tanuló azonosítóját a számlán megadott formátumban (az azonosító megtalálható az értesítő e-mailben is) az utalás közlemény rovatában kötelező feltüntetni, ennek hiányában az átutalás beazonosíthatatlanná válik, és visszautalásra kerül. Tanulónként külön-külön történjen az utalás!

* ***Készpénzátutalási megbízással******(csekken)****.* A tanuló részére a számlák kiosztásával együtt kerül átadásra a csekk.
* ***Csoportos beszedési megbízással***. NetBank-on keresztül, vagy számlavezető bankjában kell felhatalmazást adni a csoportos beszedési megbízás teljesítésére.
* ***Készpénzzel*** *(Csak a Bárczi és Ridens iskolákban).* A tanulók részére hónap elején a fizetési összegről szóló értesítés alapján.

**Aktuális étkezési térítési díjak 2024.01.01-től:**

|  |  |  |  |
| --- | --- | --- | --- |
| **Intézmény** |  | **ALAP ÁR** | **DIÉTÁS ÁR** |
| **ÁLTALÁNOS ISKOLA** | **1.-4. osztály:** | **Napi háromszori étkezés** | **945.- Ft/nap** | **1.140.- Ft/nap** |
| ebből: tízórai | 170.- Ft/nap | 205.- Ft/nap |
| ebéd | 620.- Ft/nap | 745.- Ft/nap |
| uzsonna | 155.- Ft/nap | 190.- Ft/nap |
| **5.-8. osztály:** | **Napi háromszori étkezés** | **955.- Ft/nap** | **1.145.- Ft/nap** |
| ebből: tízórai | 170.- Ft/nap | 205.- Ft/nap |
| ebéd | 625.- Ft/nap | 750.- Ft/nap |
| uzsonna | 160.- Ft/nap | 190.- Ft/nap |
| **KÖZÉPISKOLA** | **9. osztálytól** | **Ebéd (Menza)** | **680.- Ft/nap** | **815.- Ft/nap** |
| **KOLLÉGIUM:** | **Általános Iskolai** (1.-8. osztály): | **Napi ötszöri étkezés** | **1.710.- Ft/nap** | **2.055.- Ft/nap** |
| ebből: reggeli | 340.- Ft/nap | 405.- Ft/nap |
| tízórai | 170.- Ft/nap | 205.- Ft/nap |
| ebéd | 620.- Ft/nap | 745.- Ft/nap |
| uzsonna | 155.- Ft/nap | 190.- Ft/nap |
| vacsora | 425.- Ft/nap | 510.- Ft/nap |
| **Középiskolai**(9. osztálytól) | **Napi háromszori étkezés** | **1.495.- Ft/nap** | **1.795.- Ft/nap** |
| ebből: reggeli | 355.- Ft/nap | 425.- Ft/nap |
| ebéd | 680.- Ft/nap | 815.- Ft/nap |
| vacsora | 460.- Ft/nap | 555.- Ft/nap |
| **Sport**(9. osztálytól) | **Napi háromszori étkezés** | **2.255.- Ft/nap** | **2.700.- Ft/nap** |
| ebből: reggeli | 550.- Ft/nap | 655.- Ft/nap |
| ebéd | 1.025.- Ft/nap | 1.230.- Ft/nap |
| vacsora | 680.- Ft/nap | 815.- Ft/nap |

**Az étkezési térítési díjat egy havi időtartamra legkésőbb a tárgyhónap 20. napjáig kell megfizetni** csekken, át kell utalni, csoportos beszedési megbízással rendezni, illetve készpénzzel befizetni a KÖZIM étkezési alszámlájára.

**A befizetett összegből/összegekből mindig a legkorábban keletkezett rendezetlen étkezési térítési díj számla kerül kiegyenlítésre, részben, vagy egészben.**

1. **Hiányzás bejelentése**

Ha az étkezést - távollét, betegség miatt- a jogosult (tanuló) nem kívánja igénybe venni, a távolmaradást előre be kell jelenteni az oktatási intézményben az étkeztetéssel foglalkozó kapcsolattartónak, személyesen, írásban, telefonon vagy e-mailben. Távozás esetén végleges lemondással ÍRÁSBAN!

A hiányzó tanulók étkezését **–a tanuló nevének, osztályának megadásával és a hiányzás időtartamának megjelölésével – 08:45 óráig lehet lemondani az iskolák elérhetőségein.**

**08:45 óra előtt a lemondás a bejelentés napját követő napra lehetséges, azután a lemondás a bejelentéstől számított 2. napra kerülhet rögzítésre a programban.**

**A hétfői étkezés lemondására előző hét pénteken 08:45 óráig van lehetőség.**

Abban az esetben, ha a szülő/gondviselő, illetve pedagógus nem jelentette le a hiányzást, annak visszamenőleges rögzítésére lehetőség nincs. **A hiányzás bejelentése a szülő/gondviselő felelőssége.**

**Középfokú intézményekben 9. osztálytól kezdődően minden tanuló csak étkezési jeggyel veheti igénybe az étkezést! Lemondás az étkezési jegyek leadásával történik a kapcsolattartókon keresztül.**

**Aki nem veszi fel az étkezési jegyét előző hónap végéig, annak az étkezési szokása törlésre kerül a következő hónaptól addig, amíg étkezési jegyét fel nem veszi. (Étkezési jegyek kiosztására előző hónap utolsó étkeztetési hetében kerül sor az intézményekben.)**

A befizetendő étkezési térítési díj összegéről, az esetleges hátralék összegéről tájékozódhatnak személyesen, telefonon vagy e-mailben az étkezési nyilvántartásért felelős ügyintézőknél.

Ha a tanuló a továbbiakban már nem kéri az étkezést, és túlfizetése keletkezett, akkor banki átutalással a részére az összeg visszafizetésre kerül - a szülő / gondviselő biztosítja a jóváírással érintett bankszámla szám megadásával.

**„Nyilatkozat-Étkezési térítési díj túlfizetés VISSZAIGÉNYLÉSÉHEZ” nyomtatvány (NY-11)**

Az étkezés igénybevételére, adatmódosítás bejelentésére szolgáló dokumentumok, tájékoztatók, étkeztetéssel kapcsolatos információk a [**www.kozim.hu**](http://www.kozim.hu) **honlapon, a KÖZÉTKEZTETÉS menüpont alatt is** elérhetőek és letölthetőek.

A közétkeztetéshez kapcsolódó személyes adatkezelésről szóló Adatkezelési Tájékoztató megismerhető a www.kozim.hu oldalon.

**Elérhetőségek:**

**Intézmény neve: Közintézményeket Működtető Központ**

 **címe: 4400 Nyíregyháza, Országzászló tér 1.**

**Telefon szám: +36-42/512-835**

**E-mail cím: etkezes@kozim.hu**

**Honlap:** [**www.kozim.hu**](http://www.kozim.hu) **KÖZÉTKEZTETÉS menüpont**

**Ügyfélfogadás: Hétfő - csütörtök: 8.00 - 15.30; péntek: 8.00 – 13.00**

**A kitöltött nyomtatványokat**

**2024. május 31.-ig**

**szíveskedjenek postai úton eljuttatni címünkre.**

**Nyíregyháza, 2024.04.02.**

 **Közintézményeket Működtető Központ**